સલમાનખાનની અતિ રાહ જોવાઈ રહેલી ફિલ્મ ‘બજરંગી ભાઈજાન’નું ટ્રેલર તાજેતરમાં જારી થયું છે. અા ફિલ્મ હવે ઈદ પર રિલીઝ થવાની છે. અા ફિલ્મ અંગે વાત કરતાં સલમાનખાન કહે છે કે અા ફિલ્મની કહાણી એક પાંચ વર્ષની પાકિસ્તાની છોકરીની છે, જે ભારતના એક રેલવે સ્ટેશન પર પોતાની માતાથી વિખૂટી પડે છે, ખૂબ જ ભૂખી-તરસી અા છોકરી પવન પાસે પહોંચે છે. હું પવનના રોલમાં છું. પવન અા છોકરીને પોતાના ઘરમાં રાખે છે. તે હનુમાનજીનો પણ મોટો ભક્ત છે. પવન એક એવા પરિવારમાંથી અાવે છે, જે લોકો કુસ્તીને વધુ મહત્ત્વ અાપે છે. અા છોકરીની માસૂમિયત જોઈને તેનાં માતા-પિતા સાથે મળાવવાનું નક્કી કરે છે, પરંતુ તેના માટે અા વાત એટલી સરળ હોતી નથી, કેમ કે પાકિસ્તાનમાં તેનાં માતા-પિતા સુધી તેને પહોંચવામાં અનેક પડકારોનો સામનો કરવો પડે છે.